Държавен вестник, бр. 98, 2018 г., стр. 87

БРОЙ  98	
Д Ъ Р Ж А В Е Н  В Е С Т Н И К 	
СТР.  87  
МИНИСТЕРСТВА  
И ДРУГИ ВЕДОМСТВА
НАЦИОНАЛЕН  
ОСИГУРИТЕЛЕН ИНСТИТУТ
Правилник за изменение на Правилника за 
организацията и дейността на Националния 
осигурителен институт (обн., ДВ, бр. 8 от 
2014 г.; изм., бр. 87 от 2014 г.; изм. и доп., 
бр. 46 от 2015 г.; изм., бр. 22 от 2016 г.; изм. 
и доп., бр. 61 от 2018 г.)
Параграф единствен. Член 11 се изменя 
така:
„Чл. 11. (1) Инспекторатът е на пряко 
подчинение на управителя и осъществява 
административен контрол върху дейността на 
института и на второстепенните разпоредители 
с бюджетни средства в института. 
(2) Инспекторатът изготвя стратегически 
и годишен план за дейността си, които се 
утвърждават от управителя и по които из-
вършва комплексни, тематични и последващи 
проверки. 
(3) Дейността на инспектората е насочена 
към пълно и точно изясняване на проверява-
ните случаи и предлагане на мерки за тяхното 
разрешаване с цел: 
1. предотвратяване и отстраняване на 
нарушения при функционирането на адми-
нистрацията; 
2. независима и обективна оценка на дей-
ността на администрацията;
3. подобряване работата на администра-
цията. 
(4) Инспекторатът:
1. извършва планови и извънпланови 
проверки на структури, дейности и процеси 
в института; 
2. прави оценка на корупционния риск и 
предлага мерки за ограничаването му; 
3. събира и анализира информация и 
извършва проверки за установяване на нару-
шения, прояви на корупция и неефективна 
работа на администрацията;
4. следи за спазването на законите, под-
законовите и вътрешноведомствените актове 
за организацията на работата от служителите 
на института; 
5. може да предлага образуване на дис-
циплинарно производство при констатирани 
нарушения на служебните задължения, както 
и на Кодекса за поведение на служителите в 
държавната администрация; 
6. извършва проверка на сигналите срещу 
незаконни или неправилни действия или без-
действия на служители на института;
7. осъществява контрол и извършва провер-
ки по Закона за противодействие на корупци-
ята и за отнемане на незаконно придобитото 
имущество; 
8. съставя актове за установяване на ад-
министративни нарушения при констатирани 
нарушения от страна на служителите на ин-
ститута, когато е предвидено в закон; 
9. изпраща сигнали до органите на проку-
ратурата, когато при проверки установи данни 
за извършено престъпление; 
10. прави предложения за нови или за 
изменение на вътрешноведомствени актове, 
регламентиращи организацията на работата 
и дейността на администрацията; 
11. извършва проверки по предоставянето 
на административни услуги; 
12. ежегодно представя отчет за дейността 
си пред управителя;
13. осъществява други функции във връзка 
с административния контрол, произтичащи 
от нормативни актове или възложени от 
управителя.“
Председател:  
Бисер Петков
10325
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 12  
от 16 ноември 2018 г.
за здравните изисквания към обществените 
перални
Раздел I
Общи положения
Чл. 1. С тази наредба се определят здрав-
ните изисквания към изграждането, устрой-
ството, обзавеждането, експлоатацията и 
перилния процес в обществените перални.
Чл. 2. (1) Изискванията на тази наредба 
не се прилагат за обектите, предлагащи хи-
мическо чистене.
(2) В обектите по ал. 1 и в обекти, които не 
са обществени перални по смисъла на чл. 3, не 
се допуска предоставянето на перилни услуги 
по смисъла на тази наредба.
Чл. 3. (1) Обществени перални са:
1. перални, предназначени за предоставяне 
на перилни услуги на гражданите, на обекти 
с обществено предназначение по смисъла на 
§ 1, т. 9 от допълнителните разпоредби на 
Закона за здравето, на заведенията за хранене 
и развлечения и на други търговски, произ-
водствени, промишлени и стопански обекти;
2. индивидуални перални на самообслужва-
не, предназначени за предоставяне на перилни 
услуги на гражданите, които сами извършват 
перилния процес.
(2) В обществените перални по ал. 1, т. 2 
не се допуска изпиране на пране от обекти 
с обществено предназначение по смисъла на 
§ 1, т. 9 от допълнителните разпоредби на 
Закона за здравето, от заведенията за хранене 
и развлечения и от други търговски, произ-
водствени, промишлени и стопански обекти.